Všeobecne záväzné nariadenie

č. 4 / 2019

 **o úhradách za služby poskytované**

 **obcou Studená**



**Návrh VZN č. 4/2019 vyvesené: 04.11.2019**

**Návrh VZN č. 4/2019 zvesené: 29.11.2019**

**VZN č. 4/2019 schválené dňa 29.11.2019, uznesením číslo: 36/2019**

**VZN č. 4/2019 nadobúda účinnosť dňa: 01.12.2019**

**VZN č. 4/2019 vyvesené: 02.12.2019**

*Obec Studená na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov vydáva toto*

**VZN č. 4 / 2019**

**o úhradách za služby poskytované obcou Studená**

***Článok 1***

**Predmet úpravy**

**1.** Toto nariadenie upravuje podmienky úhrad fyzickými a právnickými osobami za služby poskytované obcou Studená /ďalej len „obec“/.

**2.** Stanovenie a určenie úhrady /ceny/ je v súlade s platnou úpravou tvorby cien najmä so zákonom NR SR č. 18/1996 Z. z. o cenách v znení neskorších predpisov.

**3.** Cenou sa rozumie - peňažná suma dohodnutá pri poskytovaní služby obcou a uhradená občanom pred vykonaním úkonu alebo po vykonaní úkonu, v súvislosti na druhu poskytnutej služby.

***Článok 2***

**Dojednávanie ceny**

**1.** Cena sa určuje dohodou o jej výške alebo spôsobe akým sa cena vytvorí. Súčasťou ceny môže byť úplná alebo čiastočná úhrada nákladov na vykonanie služby.

**2.** Návrh ceny vychádza zo sadzobníka, ktorý je neoddeliteľnou súčasťou tohto VZN. Tento sadzobník cien je návrhom na uzavretie zmluvy podľa § 43 a nasl. Občianskeho zákonníka a zverejňuje sa na tabuli obecného úradu.

***Článok 3***

**Splatnosť ceny**

**1.** Cena je splatná pred poskytnutím služby len v prípadoch osobitného zreteľa je možné zaplatiť cenu služby v splátkach v závislosti na majetkových pomeroch osoby na základe písomného rozhodnutia starostu obce.

**2.** V prípadoch jednorazového poskytnutia služby, pevne stanovenej ceny a úhrade v plnej výške pred poskytnutím služby postačuje konkludentná forma dohody o cene a jej úhrade. Ak nie je splnená čo len jedna z podmienok vyššie uvedených, vyžaduje sa dojednanie poskytnutia služby v písomnej forme.

**3.** Cena sa platí do pokladnice obecného úradu v hotovosti, prípadne u fyzických osôb a u právnických osôb prevodom z účtu na účet obce pred poskytnutím služby. O úhrade do pokladnice obecného úradu sa vystaví platiteľovi doklad v súlade so zákonom o účtovníctve.

**4.** V prípade poskytovania opakovanej služby obcou sa vždy dojednáva písomná zmluva v súlade s platnou právnou úpravou Občianskeho zákonníka.

***Článok 4***

**Spoločné a záverečné ustanovenia**

**1.** Príjmy zo zmluvných vzťahov podľa tohto VZN sú príjmami rozpočtu obce.

**2.** Ak toto VZN neobsahuje bližšiu úpravu, použijú sa primerané ustanovenia Občianskeho zákonníka a zákona

 NR SR č. 18/1996 Z. z. o cenách v znení neskorších zmien a doplnkov.

**3.** Sadzobník cien určených obcou musí byť zverejnený na informačnej tabuli Obce Studená.

**4.** Na tomto všeobecne záväznom nariadení sa uznieslo Obecné zastupiteľstvo v Studenej, dňa 29.11.2019

 uznesením číslo 36/2019.

**5.** Toto Všeobecne záväzné nariadenie obce Studená nadobúda účinnosť dňa 01.12.2019.

**6.** Týmto sa ruší Všeobecne záväzné nariadenie Obce Studená č. 2/2015 zo dňa 12.12.2014 pod uzn. č. 12/12/2014.

V Studenej, dňa 04.11.2019

**Eva Magová**

starostka obce

***S A D Z O B N Í K  C I E N***

***za služby poskytované obcou Studená***

1. **Vyhlásenie v miestnom rozhlase:**

 **-** bežný oznam v miestnom rozhlase **5,00 €**

1. **Kopírovacie a faxové služby:**

**-** vyhotovenie fotokópií -formát A4 jednostranne **0,20 €**

**-** vyhotovenie fotokópií -formát A4 obojstrann **0,20 €**

- tlač dokumentov A4 jednostranne **0,20 €**

**-** tlač dokumentov A4 obojstranne **0,20 €**

**-** odosielanie faxov – 1 strana **1,00 €**

1. **Cintorínske poplatky:**

- používanie chladiaceho boxu v DS **6,00 €/deň**

 - prenájom hrobového miesta na 10 rokov - jednohrob **10,00 €**

 - prenájom hrobového miesta na 10 rokov – dvojhrob **20,00 €**

 - prenájom hrobového miesta na 10 rokov – detský hrob **10,00 €**

 - prenájom urnového miesta na 10 rokov **10,00 €**

1. **Prenájom priestorov majetku obce:**

**-** prenájom sály KD – občania s TP v obci Studená **50,00 €**

+ hradia náklady za elektriku

- prenájom zasadačky OcÚ /malá sála/ - podnikatelia **20,00 €**

+ hradia náklady za elektriku

**-** prenájom budovy ZŠ **-** občania s TP v obci Studená **20,00 €**

- nájomné za učiteľský byt **40,00 €/mes.**

1. **Ostatné poplatky:**

**-** vydanie potvrdenia o účasti na pohrebe **bezplatne**

- vydanie potvrdenia a vyjadrenia obcenespoplatňované

správnymi poplatkami **10,00 €**

- spísanie splnomocnenia v mene žiadateľa **5,00 €**

- spísanie čestného vyhlásenia v mene žiadateľa  **5,00 €**

............................................

 **Eva Magová**

 starostka obce